पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय डेरा सच्चा सौदा कॉलोनी में नाजायज संबंधों से मानसिक रूप से परेशान 28 वर्षीय युवक ने फंदा लगाकर की आत्महत्या कर ली। पुलिस को दिए बयानों में मृतक पवन कुमार निवासी डेरा सच्चा सौदा के पिता कर्म चंद ने बयान दर्ज करवाए थे कि उसके बेटे की शादी 11 साल पहले हुई थी। उसके 5 बच्चे थे, जिनमें 2 लड़के व 2 लड़कियां हैं तथा एक लड़की की मौत हो चुकी है। उसके बेटे के बिजली घर के निकट बावरिया कॉलोनी में रहने वाली एक महिला से नाजायज संबंध थे तथा वह अकसर उसके पास ही कई दिनों तक रहता था।
इस बात को लेकर पति-पत्नी में तनाव रहता था, जिसके चलते पवन कुमार मानसिक तौर पर परेशान चल रहा था। बुधवार देर रात लगभग 2 दिन बाद पवन अपने घर आया तो वह वह काफी परेशान था। किसी से भी कुछ बात नहीं की। सुबह करीब 5 बजे जब पारिवारिक सदस्य उठे तो पवन कुमार का शव पंखे से लटक रहा था। सूचना पुलिस को देने पर पुलिस ने शव को उतारा और उसका सिविल अस्पताल की मोर्चरी में पोस्टमार्टम करवाकर परिजनों के हवाले कर दिया। केस की तफ्तीश कर रहे जांच अधिकारी कृष्ण कुमार ने बताया कि पुलिस द्वारा इस संबंध में मृतक के पिता कर्म चंद के बयानों पर धारा 174 के तहत कार्रवाई की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn